Document ID: 32008D0584

NÕUKOGU OTSUS,
15. juuli 2008,
millega muudetakse otsust 2006/493/EÜ, milles sätestatakse ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa, selle jaotus aastate kaupa ja miinimumsumma, mis koondatakse lähenemiseesmärgi alusel abikõlblikesse piirkondadesse
(2008/584/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artikli 69 lõiget 1,
võttes arvesse komisjoni ettepanekut,
ning arvestades järgmist:
(1)
Nõukogu otsusega 2006/493/EÜ (2) on kindlaks määratud ühenduses maaelu arenguks ajavahemikul 1. jaanuarist 2007 kuni 31. detsembrini 2013 antava toetuse summa, selle jaotus aastate kaupa ja miinimumsumma, mis koondatakse lähenemiseesmärgi alusel abikõlblikesse piirkondadesse.
(2)
Kuna vastavalt Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta sõlmitud institutsioonidevahelise kokkuleppe (3) punktile 48 on eelarvepädevad institutsioonid otsustanud määruse (EÜ) nr 1698/2005 alusel ühenduses maaelu arenguks antavaks toetuseks ette nähtud 2007. aastal kasutamata jäänud teatavate kulukohustuste assigneeringute ülekandmise, tuleks muuta otsust 2006/493/EÜ, et uuesti eraldada kõnealused assigneeringud ajavahemikuks 1. jaanuarist 2008 kuni 31. detsembrini 2013.
(3)
Seepärast tuleks otsust 2006/493/EÜ vastavalt muuta,
ON TEINUD JÄRGMISE OTSUSE:
Artikkel 1
Otsuse 2006/493/EÜ lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 1. jaanuarist 2008.
Brüssel, 15. juuli 2008

Labels: 2
15
19
5